Alice: Madness Returns

**Alice: Madness Returns** () — камп’ютарная гульня ў жанры action-adventure ад трэцяй асобы, распрацаваны кітайскай студыяй Spicy Horse і выдадзены кампаніяй Electronic Arts. Рэліз гульні адбыўся 14 чэрвеня 2011 года ў ЗША, 16 чэрвеня — у Аўстраліі, 17 чэрвеня — у Еўропе, 21 ліпеня — у Японіі. Прадукт распрацаваны для персанальных камп’ютараў пад кіраваннем аперацыйнай сістэмы Windows, а таксама для гульнявых прыставак PlayStation 3 і Xbox 360. Дыстрыбутарам гульні ў Расіі і Беларусі стала кампанія Софт Клаб.

*Alice: Madness Returns* з’яўляецца сюжэтным працягам камп’ютарнай гульні ''American McGee's Alice*. У гульні распавядаецца пра Алісу Лідэл — дзяўчыну, якая пакутуе ад эмацыйнай траўмы, выкліканай згубай яе бацькоў падчас пажару. Аліса выпісалася з псіхіятрычнай клінікі і падчас дзеяння гульні жыве ў прытулку для душэўна траўміраваных сірот, пры гэтым яе працягваюць наведваць галюцынацыі. Каб пазбавіцца ад душэўнай траўмы і пазнаць праўду пра сваё мінулае, дзяўчына зноў трапляе ў Краіну цудаў, у якой пасялілася новае зло.

Гульня атрымала як дадатныя, так і адмоўныя водгукі аўтарытэтных гульнявых выданняў. Пазітыўную адзнаку ад большасці крытыкаў атрымаў выгляд узроўняў і гульнявых аб’ектаў. Як негатыўныя моманты былі адзначаны манатоннасць і задаўненасць шматлікіх момантаў гульнявага працэсу.

## Гульнявы працэс 
### Апісанне геймплэю 
*Alice: Madness Returns* у значнай ступені адрозніваецца ад *American McGee’s Alice* гульнявым працэсам (геймплэем). Яго можна падзяліць на дзве часткі — уяўны, які адбываецца ў Краіне цудаў, і рэальны — на вуліцах Лондану. «Рэальнасць» прадстаўлена ў шэрых тонах, якія адпавядаюць сюжэтнаму становішчу месца дзеяння. У ёй Аліса не можа выкарыстоўваць зброю, скачкі і незвычайныя здольнасці, у ёй адсутнічаюць ворагі Краіны цудаў, асноўнай мэтай з’яўляецца растлумачэнне сюжэту, а таксама гутаркі з негульнявымі персанажамі. Як і ў папярэдняй гульні, Аліса падарожнічае па лінейнаму маршруту.

Як і ў *American McGee’s Alice*, магчымасць працягу гульні вызначаецца паказчыкам розуму, які замяняе ачкі жыцця. У *Alice: Madness Returns* ён уяўляе сабой галінку з некаторай колькасцю чырвоных кветак — руж. Па меры атрымання Алісай страт кветкі па чарзе губляюць колер і знікаюць. Страты могуць прычыняцца або ворагамі, або ў выпадку дакранання Алісы да гарачых аб’ектаў. Аднаўляецца гэты паказчык да максімальнай колькасці кветак як аўтаматычна (у пачатку частак і ў некаторых іншых месцах), так і некалькімі іншымі спосабамі, растлумачанымі ніжэй. Дадзены максімум павялічваецца пры пераходзе ў наступную частку; таксама існуюць міні-гульні, пасля праходжання якіх можна набыць чарговую адзінку розуму.

Супернікі замест крышталёў сілы ўяўлення, якія прысутнічаюць у першай гульні, пакідаюць пасля смерці ружы розных памераў і зубы. Зубы выкарыстоўваюцца для паляпшэння зброі, а ружы — для папаўнення паказчыку розуму. Зубы і ружы таксама можна знаходзіць у розных аб’ектах, што руйнуюцца і ў вялікай колькасці раскіданы па узроўнях. Па меры праходжання гульні галоўная гераіня выяўляе ўспаміны розных катэгорый, якія растлумачваюць некаторыя сюжэтныя элементы у хаце маленькай дзяўчынкі Алісы Лідэл і яе сям’і здарыўся пажар. Бацькі і старэйшая сястра Элізабет згарэлі, сама Аліса выжыла, атрымаўшы пры гэтым эмацыйную траўму, і, па версіі лекараў, захварэла кататоніяй. У згубе бацькоў Аліса лічыла вінаватай сябе. Дзяўчынка была адпраўлена ў псіхіятрычную лячэбніцу Ратлэдж, дзе правяла каля дзесяці гадоў. На працягу гэтага часу Аліса здолела ўяўна прайсці ў Краіну цудаў і разабрацца ў сабе, знішчыўшы Каралеву Чарвей.

Прыйдучы ў стабільны стан, але ўсё яшчэ знаходзячыся ў дэпрэсіі, Аліса выпісалася з лячэбніцы (атрымаўшы разам з тым невялікую спадчыну) і паступіла ў прытулак для душэўна траўміраваных сірот Хаўндсдіч у Лондане на апеку псіхіятра — доктара Ангуса Бамбі. Хоць Аліса жыве звычайным жыццём, яе працягваюць наведваць кашмарныя галюцынацыі. Аліса жадае пазнаць прычыну пажару і згубы сваіх бацькоў, злучыўшы свае ўспаміны ў цэласную карціну.

### Частка першая 
У пачатку першай часткі Аліса ляжыць пад гіпнозам Ангуса Бамбі і бачыць кашмары — успаміны, якія тычацца пажару, а затым збрыджаную Краіну цудаў. Пасля выхаду з гіпнозу Аліса кажа псіхіятру, што не можа выкінуць гэтыя ўспаміны з галавы насуперак старанням Ангуса. Бамбі пасылае Алісу па лекі перад наступным сеансам. Выйдучы з будынка, Аліса заўважае белага ката і ідзе за ім.

На лонданскай вуліцы Аліса сустрэла медсястру Уітлэс з лячэбніцы, якая, як сама растлумачыла, і дапамагла ёй пераехаць у Лондан. Падчас другой гутаркі з Уітлэс у Алісы зноў пачаліся галюцынацыі, і яна зноў апынулася ў Краіне цудаў. Аліса сустрэла Чэшырскага ката, які не змяніўся з часу мінулага візіту. Кот растлумачыў ёй, што ў Краіне цудаў пасялілася новае зло, пасля чаго Аліса зноў пачала свой шлях у Краіне цудаў, намерваючыся вызваліць яе з гэтага зла. У першую чаргу яна адправілася да Капялюшніка.

Ва ўладаннях Капялюшніка Аліса знайшла дзверы з надпісам «Лідэл», за якой гарэў агонь. Яна ўвайшла туды, пасля чаго зрабіла вынік, што пажар, які адбыўся ў яе дзяцінстве, мог пачацца з узгарання ў яе сямейнай бібліятэцы, прычынай якога паслужыў незгаслы камін.

Аліса аказала дапамогу Капялюшніку ў звароце яго механічных рук і ног, адабраных Сакавіцкім зайцам і Соняй. Капялюшнік правёў Алісу да чыгункі, і яна ўпершыню ўбачыла Пякельны цягнік, які, як зразумела Лідэл, перашкаджае ёй сабраць свае ўспаміны ў адзіную карціну. Капялюшнік не растлумачыў ёй паходжанне цягніка, а прапанаваў адправіцца да Чарапахі Квазі, якая, па яго словах, зможа пра гэта расказаць. Пасля гэтага Капялюшніка, зрынутых Сакавіцкага зайца і Соню заваліла металічнымі збудаваннямі, а Аліса пачала тануць у чаі, які пачаў запаўняць усё вакол.

### Частка другая 
Аліса ачулася дажджлівым вечарам на рачной прыстані Лондану: двое мужчын выцягнулі яе з ракі. Аліса накіравалася ў гасцініцу, да сваёй няні. Па дарозе яна сустрэла чалавека, які лаяўся з яе няняй, выглядаючай з акна. Мяркуючы па гутарцы, гэты чалавек не жадаў аддаваць няні гроша, а яна яму — «таўстазадых самадаек». Калі чалавек адышоў ад акна і схаваўся за завароткам, няня павітала Алісу. Затым Аліса адправілася ў нумар, дзе няня працавала. Каля ўваходу ў будынак Аліса сустрэла ахоўніка Ціма, які ляжаў без свядомасці. Тады ж яна пазнала, што хлопца, які яго знявечыў, клічуць Джэк Сплэтэр. Падняўшыся ў апартаменты, Аліса ўбачыла распасцёртую на падлозе няню і мужчыну, які патрабаваў звароту таго, што яму прыналежыць. Мужчына, заўважыўшы міс Лідэл, адышоў ад сваёй ахвяры і, стукнуўшы Алісу, сышоў. Дзяўчына знепрытомнела, зноў апынуўшыся затым у Краіне цудаў.

Сустрэўшы Чарапаху, Аліса таксама не пазнала ад яе нічога асаблівага пра Цягнік. Чарапаха толькі расказала, што працавала на лініі, але была звольнена. Рэптылія выказала здагадку, што Гусеніца можа ведаць пра Цягнік больш. Аліса і Чарапаха Квазі адправіліся да Цясляра.

Увойдучы ў другія спатканыя дзверы «Лідэл», Аліса ўспомніла, як перад пажарам была ў бібліятэцы апошняй. Паводле гэтых думак Аліса кінула ў камін апошняе палена, і яно яшчэ дагарвала, калі дзяўчынка пайшла спаць, у сувязі з чым, верагодна, яна вінаватая ў згубе сваёй сям’і.

Па дарозе да Гусеніцы Аліса ўдзельнічала ў падрыхтоўцы шоу для Цясляра. Прыйдучы на шоу, Аліса назірала, як арганізатары паядаюць вустрыц. Па словах Цясляра, усё ігралі адведзеныя ім ролі. Тым часам ізноў з’явіўся Пякельны цягнік, пасля чаго Аліса ачулася ў рэальным свеце.

### Частка трэцяя 
Пачатак трэцяй часткі апавядае пра тое, як Аліса разам з няняй з’яжджала на возе ад падпаленага будынка. Па дарозе Аліса пазнала лёс чалавека, які ўдарыў яе. На пытанне няні, чаму Аліса ўмешваецца ў гэтыя справы, Лідэл адказала, што жадае ведаць прычыну пажару. Няня выказала свой погляд на раннія этапы ўтрапёнасці Алісы. Яна згадала пра містара Уілтана Рэдкліфа, адваката сем’і Лідэл, які, пераканаўшыся ва ўтрапёнасці Алісы, страціў цікавасць да яе праву ўспадкоўванні маёмасці сваіх бацькоў і хітрасцю выдаткаваў іх багатую спадчыну на свае патрэбы. Акрамя таго, няня згадала, што цацачны Трус, якога Аліса пакінула ў лячэбніцы, знаходзіцца ў адваката. Воз спыніўся ў хаты Уілтана, і Аліса пайшла да яго. Сустрэўшыся з Алісай, Рэдкліф не аддаў ёй Труса і расказаў сваю версію прычыны і ходу пажару, зафіксаваную ў яго дакладзе: прычына ўзгарання — кошка, якая перавярнула газавую лямпу, а сястра Алісы Элізабет не змагла выбрацца з пакоя і згарэла. Адвакат не адмаўляў, што гэта версія можа быць ілжывай. Пасля гэтага Аліса заўважыла, што адвакат знік з пакоя разам са сваімі рэчамі, і дзяўчына зноў патрапіла ў Краіну цудаў.

У Краіне цудаў Аліса працягнула вандраванне да Гусеніцы. Па шляху яна дапамагла папяровым казуркам пазбавіцца ад вос-самураяў, якія нішчылі іх.

Таксама па шляху Аліса сустрэла чарговыя дзверы з надпісам «Лідэл», за якімі ўспомніла, што яе кошка Дайна не з’явілася прычынай узгарання і лямпа ў гэты момант знаходзілася не ў бібліятэцы. Перад пачаткам пажару кошка выскачыла праз акно, ратуючы тым самым жыццё Алісе, і падчас яго пачатку Дайна знаходзілася разам з Алісай у яе пакоі апошняй.

Дабраўшыся да Гусеніцы, Аліса размаўляе з ёй, змешчанай у кокане. Гусеніца адпраўляе Алісу да Каралевы Чарвей, якая, па словах казачнай істоты, можа дапамагчы спыніць цягнік. Пасля гэтага Гусеніца ператвараецца ў матылька і ляціць. У канцы роліка паказана, як рэальная Аліса, знаходзячыся ў турэмнай камеры, глядзіць на матылька за акном.

### Частка чацвёртая 
З гутаркі паліцыянтаў, якія закрылі Алісу ў турэмнай камеры падчас яе галюцынацый і вартавалі гэту камеру, дзяўчына пазнала пра тое, што раней паліцыяй быў злоўлены нейкі Джэк Сплэтэр за забойства. Кіраваны паліцыянтамі, ён апраўдваўся, але, убачыўшы Алісу, якая тым часам таксама патрапіла ў паліцыю, абвінаваціў яе. Аліса адказала рэзка, але затым звалілася ў непрытомнасць. Пасля гэтага расказу паліцыянты адпусцілі Алісу да доктара Бамбі. Выйдучы з будынка турмы, Аліса знепрытомнела. У Краіне цудаў яна апынулася ў валадарствах Каралевы Чарвей і пайшла да іх уладальніцы.

Па дарозе Аліса сустрэла чарговыя дзверы з надпісам «Лідэл», за якімі ўспомніла, што сястра Элізабет не магла згарэць у пажары: пакой Элізабет знаходзілася далей ад цэнтра пажару, чым пакой Алісы. Элізабет не магла загінуць ад дыму, таму што трымала дзверы адкрытымі і ведала, што ў выпадку небяспекі выбрацца з хаты можна праз акно. Аліса робіць выснову, што хтосьці забіў Элізабет і затым уладкаваў пажар, каб схаваць сваё злачынства.

Сустрэўшыся з Каралевай Чарвей, твар якой уяўляў сабой твар Элізабет, Аліса размаўляе з ёй. Каралева намякае Алісе на таго, хто галоўны вінаваты яе ўтрапёнасці.

### Частка пятая 
Пасля шэрагу ўспамінаў Алісе пачынае здавацца, што яна знаходзіцца ў лячэбніцы Ратлэдж, без валасоў і ў уціхамірвальнай кашулі. Па дарозе праз калідоры лячэбніцы дзяўчына сустракае знаёмых ёй людзей, якія пераказваюць Алісе яе ўспаміны. Затым Аліса бачыць сябе на імглістай лонданскай вуліцы ў сваім звыклым абліччы. Ідучы па вуліцы, яна сустракае збрыджаную ляльку-дзяўчынку без ніжняй паловы цела, якая кажа, што новае зло, кіравальнае Краінай цудаў, перасягнула мінулы прыгнёт Каралевы Чарвей. Пасля гэтага Аліса вяртаецца ў Краіну цудаў.

Па далейшым шляху Аліса сустракае групу вар’яцкіх дзяцей (), лідар якіх дае смутнае апісанне галоўнага ўвасаблення зла ў свядомасці Алісы — Лялечніка — і паказвае шлях да яго.

Пройдучы ўсе перашкоды, сустрэтыя ў Лялечнай хаце, Аліса сустракае дзверы з надпісам «Лідэл», за якой успамінае, што ў доктара Ангуса Бамбі, які раней быў студэнтам, меўся ключ ад пакоя Элізабет, і робіць вынік, што Бамбі з’яўляецца падпальшчыкам.

Выйдучы праз дзверы і пройдучы невялікі шлях, Аліса сустракаецца з Лялечнікам — увасабленнем Ангуса Бамбі ў Краіне цудаў. Яна вінаваціць Лялечніка ў тым, што Бамбі схаваў ад Алісы праўду і спрабаваў сцерці памяць ёй і іншым пацыентам, робячы з іх прастытутаў на продаж. Лялечнік прызнае яе абвінавачванні як праўду, тлумачачы свае дзеі неабходнасцю задавальнення апетытаў усіх пластоў грамадства. Ён кажа, што Пякельны цягнік створаны Алісай, у той час як Лялечнік толькі накіроўвае яго па вызначаным маршруце і раскладу. Аліса спрабуе спыніць Цягнік.

### Частка шостая 
У шостай частцы Аліса з’яўляецца на вуліцы Лондану, па якой блукаюць здані ў выглядзе маленькіх дзяцей з біркамі на шыях. Поруч чыгункі галоўная гераіня сустракае Ангуса Бамбі. На абвінавачванні Алісы ў сціранні памяці і пазбаўленні волі маленькіх дзяцей Бамбі адказвае кпліва, заве Алісу вар’яткай і кажа, што яго праца скончана. Аліса заяўляе яму, што доктар не зможа абдурыць і эксплуатаваць яе так, як астатніх. Антаганіст адказвае, што розум Алісы ўжо зменены яго ўмяшаннем, і даказвае, што Аліса не зможа аднавіць справядлівасць. Таксама гаворка дакранаецца Элізабет, якую Бамбі перад тым, як забіць, згвалтаваў. Аліса абяцае Ангусу, што ён адкажа за свае злачынствы.

Адначасова Аліса знаходзіцца ў Краіне цудаў, у Пякельным цягніку. Там яна сустракае Капялюшніка, Гусеніцу і Каралеву Чарвей, звяртаецца да іх за саветамі. Яны вінавацяць дзяўчыну ў бяздзейнасці і разбурэнні Краіны цудаў. Праняўшыся ў пярэднюю частку Цягніку, Аліса змагаецца з Лялечнікам і перамагае яго. Лялечнік валіцца пад колы Пякельнага цягніка, спыняючы яго. У рэальным свеце Аліса забірае ў Бамбі ключ ад пакоя Элізабет, пасля чаго пераўвасабляецца ў сваю казачную выяву і пхае Ангуса Бамбі пад цягнік, які прыбывае.

Пасля гэтага Аліса вяртаецца ва двор. Яна бачыць яркае квітнеючае асяроддзе, пасля чаго Чэшырскі Кот заяўляе, што Краіна цудаў на нейкі час у бяспецы.

## Распрацоўка 
Гульня была анансавана студыяй Electronic Arts у лютым 2009 года пад рабочай назвай *«The Return of American McGee’s Alice»'' ().

20 ліпеня 2010 года Spicy Horse і Electronic Arts аб’ядналіся для працы над гульнёй і апублікавалі новую інфармацыю аб праекце, уключаючы яго цяперашнюю назву. Распрацоўшчыкамі былі прадстаўлены скрыншоты гульні, а таксама першы афіцыйны трэйлер. Ад Амерыкана Макгіла стала вядома, што гульня «Alice: Madness Returns» будзе разлічана як на фанатаў гульні «American McGee’s Alice», так і на гульцоў, не знаёмых з папярэдняй гульнёй, але будзе ўтрымоўваць і моманты, звязаныя з падзеямі першай частцы.

15 верасня 2010 года на Tokio Game Show распрацоўшчыкамі быў апублікаваны другі афіцыйны трэйлер і новыя скрыншоты . У другім трэйлеры паказана, як Алісу, якая праходзіць міма крамы цацак і бачыць сярод гэтых цацак знаёмых персанажаў, выкрадае Чырвоная Каралева. Журналістам на TGS былі паказаны дзве вобласці гульні: першая вобласць утрымоўвала больш спакойную мясцовасць, дзеяннямі Алісы кіраваў Чэшырскі кот; другая паказаная вобласць належала вар’яту Капялюшніку і была запоўнена лавай і рознымі механізмамі. Па словах распрацоўшчыкаў, гульню на англійскую мову будуць агучваць акцёры, якія прынялі ўдзел у агучванні папярэдняй гульні. У ім паказана, як добрая Аліса прачынаецца на лісце гарлачыка, пасля чаго гусеніца, якая знаходзіцца непадалёк, убачыўшы Алісу, пачынае разбураць ландшафт. Затым Аліса паказана ў іншым, зласлівым «амплуа», — якая сядзіць за сталом падчас чаявання і нападае затым на аднаго з адмоўных персанажаў.

4 сакавіка 2011 года быў апублікаваны чацвёрты трэйлер да гульні пад назвай «Beautiful Insanity» (), у якім былі паказаны некаторыя дэталі геймплэя гульні.

## Гл. таксама 
* American McGee’s Alice

## Крыніцы 
## Спасылкі 
* Афіцыйная старонка гульні
* Старонка гульні на афіцыйным сайце Electronic Arts
* Alice: Madness Returns на Playground.ru
* Alice: Madness Returns на сайце Absolute Games
* 3Btitle% 3B0 Alice: Madness Returns на сайце GameSpot 

Катэгорыя:Камп’ютарныя гульні паводле алфавіта